# Aleksei II

### Wikipedia

Aleksei II (s. 23. helmikuuta 1929 Tallinna) on Moskovan ja koko Venäjän patriarkka. Hänen nimensä on Aleksei Mihailovitš von Rüdiger. Hänen isänsä oli kuurinmaalaista sukua oleva lakia opiskellut pappi Mihail Aleksandrovitš von Rüdiger (Pietari 1902-1964) ja äitinsä Jelena Josifovna Pisareva (1902-1959), jonka Venäjän armeijaan kuuluneen eversti-isän bolševikit ampuivat. Nuoruudessaan hän kävi usein Virosta Suomeen Valamon luostariin. Aleksein isä vihittiin papiksi Saksan miehityksen aikana 1942.

1947 Aleksei lähti opiskelemaan Leningradin hengelliseen seminaariin ja akatemiaan, missä hän valmistui teologian kandidaatiksi 1950. 3. syyskuuta 1961 hänet vihittiin Tallinnan piispaksi. Marraskuussa 1961 hänestä tuli kirkon ulkomaanosaston varajohtaja. Kesäkuussa 1964 hänet nimitettiin arkkipiispaksi ja joulukuussa Moskovan partiarkaatin kansliapäälliköksi sekä pyhän synodin jäseneksi.

Helmikuussa 1968 arkkipiispasta tuli metropoliitta ja kesäkuussa hänen valvontaansa kuului jo aikaisemman Tallinnan hiippakunnan lisäksi myös Leningradin ja Novgorodin hiippakunnat. Toukokuussa 1990 kuolleen partiarkka Pimenin seuraajaksi valitsi kirkolliskokous Aleksein Moskovan ja koko Venäjän patriarkaksi.

Haettu osoitteesta http://fi.wikipedia.org../../../a/l/e/Aleksei_II_9b6b.html

Luokat: Venäjän patriarkat | Venäjä

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- Polski
- Русский